Pamph. — Perge: Lyrboton Kome (Varsak) — 117-138 AD — ABSA 17.1910.228,8 — SEG 6.673
Region: Asia Minor — Pamphylia

αυτοκρατορι καισαρι τραιανω αδριανω σεβαστω και απολλωνι λυρβωτων. μουας στασιου τροκο[ν]δου ζων και φρονων απολ[ειπ]ω [τη μ]ητρι μου [ι]ς τον της ζωης χρονον μο[να]γ[ρ]ιον τοπω βαιω και ωρασμ[εν]α[ι] ελεαι και μοσχαδες ελεων τοπω τρισιν ελεαις και αλλω το[π]ω λεγομενω προς καλλικληδος αρμακα μ[ε]τα δ[ε] την τελευτην της μητρο[ς μου α]πολειπω θεω απολλωνι λ[υρ]βωτων εφ ω οι κατα ετο[ς] αιρουμενοι κωμαρχαι προνοωσι[ν] οπως μισθουνται τα προδ[η]λο[υ]με[να] και η απ αυτ[ων] το κατ ενιαυτον προσοδος χωρη εις τε θυσιας του απολλωνος και αγορασμον οινου και α[ρ]των ις το αγεσθαι μοι ημεραι και αγωνες το κατ ενιαυτον μηνι ενατω τριτη ευωχουμενων παντων των κατοικουντων την κωμην εν τη ημερα απομνημονευεσθ[α]ι εμε τε και κοτην στασιου τον αδελφον μου και κιλλην μοου την μητερα μου μηδενος εχοντος εξουσ[ι]αν τα προγεγραμ[μενα] η και μερο[ς] τι αυτων πωλησαι η εξαλλοτριωσαι η τον εξ αυτων πορον η και μερος τι α[ναλισκειν] εις ετερας χρειας κατα μηδενα τροπον ει δε μη ο παρα τα υπ εμου διατεταγμενα [ποιησας απο]τεισατω ις αρτεμιν περγαιαν δηναρια χειλια και τα υπ εμου διατεταγμε[να μενει] καθως διεταξαμην ις τον απαντα χρονον.